बेरा फारसे इउबिपिअ’नि नाजानायखौ बिथां एबसुनि बारग’ लेङाय आफादगिरि रमिअ’ पि नार्जारिआ साबायखर बाउहरनानै बुंबावो दि बिटिआर ओनसोलनि बाइजोआव थानाय बर’फोरनि थामोनथा आरो सिनायथिखौ लानानै एबसु आरो इउबिपिअ’ फैबाय थानाय समफोराव ज’यै खामानि मावलांगोन आरो जाहाते सोरनिबा राजखान्थिगिरिनि आखायाव हाबसननानै थाया बेखौ नोजोर होनांगोन होन्नानै बुंसारो ৷ लोगोसेयै बिटिआरनि बायजोयाव थानाय बर’फोरनि जि मोननांगौ मोनथाय आरो बिथां मन्थ्रि, एमपिमोननि सायाव जि फोथायनाय दंमोन बे फोथायथिखौबो फेलें खालामबाय आरो बर’फोरनि सिनायथि मोन्नायनि लामाखौबो सिफायनानै होबाय होन्नानै दुखुजों फोरमायो बिथां नार्जारिआ ৷दिनैनि बे प्रेस मेलाव शनितपुर, बिस्थवना, लक्षीमपुर,धेमाजि, गलाघाट, नगाव, मरिगाव,गवालपारा बायदि जिल्लानि एबसुनि दैदेनगिरि बिथांमोनाबो बाहागो लायो ৷